
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1835 


4 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός έδρας των Τμημάτων του Ανωτάτου Συμ¬ 
βουλίου Επιλογής Προσωπικού (ΑΣΕΠ). 1 

Αύξηση μετοχικού κεφαλαίου της Ελληνικής Αεροπο¬ 
ρικής Βιομηχανίας Α.Ε. (Ε.Α.Β. Α.Ε.). 2 

Αντικατάσταση Προέδρου της Κεντρικής Επιτροπής, 

Αθλητικών Τάξεων (Κ.Ε.Α.Τ.). 3 

Συμπλήρωση της Δ1 /1826/21.3.1997 απόφασης 

Υπουργού Εθν. Παιδείας και Θρησκευμάτων. 4 

Τροποποίηση της ΔΥ1α/21158/1.12.1997 (ΦΕΚ 
1106/15.12.1970 τ. Β') απόφασης «Συγκρότηση για 
την ειδικότητα της Ακτινοδιαγνωστικής, Ειδικής 


Επιτροπής εκδίκασης ενστάσεων που εκκρεμούν 
στα καταργού μένα Δευτεροβάθμια Συμβούλια Κρί¬ 
σης Ιατρικού και Οδοντιατρικού Προσωπικού Νο¬ 


σηλευτικών Ιδρυμάτων». 5 

Διορισμός Συντονιστή Δ/ντή στο Στάδιο Ειρήνης και 
Φιλίας. 6 


Τροποποίηση της 7012/13/1-λβ'/8.5.1999 απόφασης 
Υπουργού Δημόσιας Τάξης «Πρόσληψη ιδιωτών για 
τις ανάγκες ασφάλειας ή φρούρησης οποιοσδήπο¬ 
τε εγκατάστασης ή χώρων Ν.Π.Δ.Δ. Οργανισμών 
Κοινής Ωφελείας και Επιχειρήσεων καθώς και για τη 

συνοδεία χρη ματαστολών αυτών» (Β'-479). 7 

Τροποποίηση της 2513/2/21/25.10.1998 απόφασης 
Υπουργού Δημόσιας Τάξης «Διαδικασία χορήγη¬ 
σης αδειών κυκλοφορίας και πινακίδων αριθμού 
κυκλοφορίας μοτοποδηλάτων, ποδηλάτων και ζω- 
ηλάτων οχημάτων» (Β’-840). 8 


ΑΠΟΦΑΣΕΙ Σ 

Αριθ. ΔΙΠΠ/Φ.ΑΣΕΠ 1/οικ 20334 (1) 

Καθορισμός έδρας των Τμημάτων του Ανωτάτου 
Συμβουλίου Επιλογής Προσωπικού (ΑΣΕΠ). 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ, 3, εδάφιο τέταρτο 
του Ν. 2190/1994» (ΦΕΚ 28 Α') όπως αντικαταστάθηκε με 
την παρ. 2 του άρθρου 20 του Ν. 2738/1999 (ΦΕΚ 180 Α'). 


2. Τις διατάξεις των άρθρων 8 και 9 του Κανονισμού Λει¬ 
τουργίας του ΑΣΕΠ (Απόφαση, αριθ. ΔΙΔΑΔ/Φ.12/179/οικ. 
15969/3.6.1994, ΦΕΚ419Β/3.6.1994, όπωςτροποποιήθηκε 
και συμπληρώθηκε με τις αποφάσεις αριθ. ΔΙΠΠ/ 
Φ.ΑΣΕΠΙ/οικ. 5640/21.2.1995, ΦΕΚ 126Β7 24.2.1995, 
ΔΙΠΠ/Φ.ΑΣΕΠ 1/5625/4.3.1997, ΦΕΚ 200Β7 17.3.1997, 
ΔΙΠΠ/Φ.ΑΣ.Ι/οικ. 13980/19.6.1997, ΦΕΚ 535Β730.6.1997 
και ΔΙΠΠ/Φ.ΑΣΕΠΙ/οικ. 19786/24.9.1999, ΦΕΚ 1786Β7 
27.9.1999), με τα οποία συστάθηκαν πέντε τμήματα του 
ΑΣΕΠ και καθορίσθηκαν οι αρμοδιότητές τους. 

3. Την απόΐ 5.9.1999 γνώμη της Ολομέλειας του ΑΣΕΠ 
(πρακτ. αριθ. 35/15.9.1999.) 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού Προϋπολογισμού, 
αποφασίζουμε: 

Καθορίζουμε έδρα του πρώτου τμήματος τη Θεσσαλο¬ 
νίκη και των λοιπών τμημάτων την Αθήνα. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 24 Σεπτεμβρίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 2/70428/0025 (2) 

Αύξηση μετοχικού κεφαλαίου της Ελληνικής 
Αεροπορικής Βιομηχανίας Α.Ε. (Ε.Α.Β. Α.Ε.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2303/95 (ΑΒΟ/93) 
«Πληρωμή αποδοχών δημοσίων υπαλλήλων μέσω Τραπε- 
ζικού Συστήματος και άλλες διατάξεις». 

2. Τις διατάξεις των παρ. 2, 3 και 4 του άρθρου 1 του Ν. 
43/1975 (Α’ 39/75) «Περί ιδρύσεως Εθνικής Βιομηχανίας 
Αεροπορικού Υλικού», 

3. Τις διατάξεις του άρθρου 1 του Ν. 696/1997 (Α' 
272/1977) «Περίτροποποιήσεως και συμπληρώσεως του 
Ν. 43/1975». 

4. Την με αριθμό 2072030/10062/25.10.1996/ΓΛΚ/Δ25 
απόφαση «Περί Προσαρμογής Καταστατικού της Ελληνι¬ 
κής Αεροπορικής Βιομηχανίας Α.Ε. (ΕΑΒ Α.Ε.)» στις δια¬ 
τάξεις του Ν. 2414/1996. 

5. Τις διατάξεις της παρ. 1 του άρθρου 44 του Ν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1947/1991 (Α’ 70/91) «Απλούστευση φορολογικών διαδι¬ 
κασιών και άλλες διατάξεις». 

6. Το αριθμ. 20701/23.9.1999 έγγραφο της ΔΟΥ ΦΑΒΕ 
Αθηνών. 

7. Το από 24.9.1999 πρακτικό της Έκτακτης Γενικής Συ¬ 
νέλευσης των μετόχων της ΕΑΒ, στην οποία αποιρασί- 
σθηκε η αύξηση του μετοχικού κεφαλαίου της εταιρείας 
κατά το ποσό των δρχ. 9.002.030.000. 

8. Την αρ. 1107147/1239/0006Α/4.10.1996 (ΦΕΚ 922 
τ.Β’) απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Εγκρίνουμε την αύξηση του μετοχικού κεφαλαίου της 
Ελληνικής Αεροπορικής Βιομηχανίας κατά το ποσό των 
δρχ. εννέα δισεκατομμυρίων δύο εκατομμυρίων τριάντα 
χιλιάδων (9.002.030.000) με την έκδοση 900.203 νέων με¬ 
τοχών ονομαστικής αξίας δρχ. δέκα χιλιάδων (10.000) 
εκάστης και την περιέλευση των ως άνω 900.203 μετοχών 
στο Ελληνικό Δημόσιο και την καταβολή της αξίας αυτών 
με συμψηφισμό ισόποσων οφειλών της παραπάνω εται¬ 
ρείας, οι οποίες αποσβένυνται και ειδικότερα ποσού δρχ. 
9.002.034.674 που είναι βεβαιωμένο στη Δ.Ο.Υ. ΦΑΒΕ 
Αθηνών και προέρχεται από καταπτώσεις δανείων δρχ. 
8.598.920.288 πλέονπροσαυξήσεων δρχ. 403.114.386. Η 
διαφορά των δρχ. 4.674 (χάριν στρογγυλοποιήσεως) θα 
καταβληθεί στο Ελληνικό Δημόσιο από την Ε.Α.Β. μετρη- 
τοίς. 

2. Η Δ.Ο ,Υ. ΦΑΒΕ Αθηνών στην οποία κοινοποιείται η πα¬ 
ρούσα, θα μεριμνήσει για τη διαγραφή του παραπάνω πο¬ 
σού και την έκδοση του σχετικού ΑΦΕΚ που θα γίνει οίκο- 
θεν από αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. Γ4/907 (3) 

Ανπκατάσταση Προέδρου της Κεντρικής Επιτροπής, 
Αθλητικών Τάξεων (Κ.Ε.Α.Τ.). 

ΟΙ ΥΠΟΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 

ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1566/85 Δομή και Αειτουρεία της Πρωτοβάθ¬ 
μιας και Δευτεροβάθμιας Εκπαίδευσης». 

β) Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

γ) Του Ν. 1555/85 «Κυβέρνηση και Κυβερνητικά Όργα¬ 
να». 

2. Την απόφαση Γ4/902/29.9.1988 του ΥΠΕΠΘ «Ίδρυση 
Ειδικών Αθλητικών Τάξεων σε Σχολεία της Πρωτοβάθ¬ 
μιας και Δευτεροβάθμιας Εκπαίδευσης» που κυρώθηκε 
μετονόμο 1984/90 (ΦΕΚ 110/27.8.1990 τ. Α'). 

3. Την αριθμ. ΣΤ5/9/7.2.1996 απόφαση του Πρωθυ¬ 
πουργού και Υπουργού Παιδείας «Αρμοδιότητες Υφυ¬ 
πουργού του ΥΠ.Ε.Π.Θ.». 

4. Την αριθμ. ΥΠ.ΠΟ/ΓΝΟΣ/4768/9.10.1996 (ΦΕΚ 
937/Β714.10.1996) απόφαση του Πρωθυπουργού και 


Υπουργού Πολιτισμού «Ανάθεση Αρμοδιοτήτων στον 
Υφυπουργό Πολιτισμού». 

5. Την αριθμ. 715/11.1.1994 κοινή απόφαση των Υφυ¬ 
πουργών Εθνικής Παιδείας και Θρησκευμάτων και Πολι¬ 
τισμού. 

6. Τη Γ4/71 /1.2.1999 απόφαση «Ανασυγκρότησης της 
Κεντρικής Επιτροπής Αθλητικών Τάξεων (Κ.Ε.Α.Τ.)», απο¬ 
φασίζουμε: 

Τροποποιούμε την αριθμ. Γ4/71/1.2.1999 Διυπουργική 
Απόφαση «Ανασυγκρότηση Κεντρικής Επιτροπής Αθλητι¬ 
κών Τάξεων (Κ.Ε.Α.Τ.)» όπως τροποποιήθηκε με την 
αριθμ. Γ4/592/29.6.1999 Διυπουργική Απόφαση, «Αντικα¬ 
τάσταση μελών της Κεντρικής Επιτροπής Αθλητικών Τά¬ 
ξεων (Κ.Ε.Α.Τ.) και ορίζουμε: τον Κωντσαντίνο Αλπά Προϊ¬ 
στάμενο της Διεύθυνσης Φ. Α. ως Πρόεδρο της Κεντρικής 
Επιτροπής Αθλητικών Τάξεων σε αντικατάσταση του 
απερχόμενου Γεωργίου Δρόσου-Παππά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 29 Σεπτεμβρίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΙΩΑΝΝΗΣ ΑΝΘΟΠΟΥΛΟΣ ΑΝΔΡΕΑΣ ΦΟΥΡΑΣ 

-φ- 

Αριθ. Φ 361.1/537/Δ1/7366 ( 4 ) 

Συμπλήρωση της Δ1/1826/21.3.97 απόφασης Υπουργού 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παρ. 3 του άρθρου 17 του 
Ν.1566/1985 (ΦΕΚ 167 Α') όπως τροποποιήθηκε από τις 
διατάξεις της παρ. 3 του άρθρου 46 του Ν.2413/1996 
(ΦΕΚ 124 Α') και τις διατάξεις των παρ. 2 και 7 του άρθρου 
6 του Ν.2525/1997 (ΦΕΚ 188 τ. Α'). 

β) Τις διατάξεις του άρθρου 4 του Νόμου 2525/1997. 

γ) Τη διαπίστωση ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού και 

δ) Την αριθ. ΣΤ5/9/1996 (ΦΕΚ 121 Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων, με την οποία μεταβιβάζονται αρμοδιότη¬ 
τες στον Υφυπουργό, αποφασίζουμε: 

Συμπληρώνουμε την αριθ. Δ1/1826/21.3.97 (ΦΕΚ 242 
Α') απόφασή μας ως ακολούθως: 

Άρθρο 1 

Πρόσληψη υποψηφίων ως προσωρινών αναπληρωτών 
ή ωρομισθίων στα Ολοήμερα Δημοτικά σχολεία. 

1. Όσοι περιλαμβάνονται στους πίνακες διοριστέων του 
Ν. 1566/1985 και του Ν. 2525/1997 του ΑΣΕΠ έχουν δικαί¬ 
ωμα να υποβάλουν αίτηση πρόσληψής τους ως προσωρι¬ 
νοί αναπληρωτές ή ωρομίσθιοι για την εφαρμογή του πι¬ 
λοτικού προγράμματος «Ολοήμερο Σχολείο» στα πλαίσια 
του ΣΕΠΠΕ του Π.Ι. Αίτηση δικαιούνται να υποβάλουν και 
ιδιώτες εφόσον έχουν τα απαιτούμενα προσόντα για την 
πρόσληψή τους ως προσωρινών αναπληρωτών ή ωρομι¬ 
σθίων. Οι αιτήσεις υποβάλλονται στις κατά τόπους αρμό¬ 
διες Διευθύνσεις, ύστερα από σχετική πρόσκληση της 
Επιστημονικής Επιτροπής του Ολοήμερου Σχολείου του 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Παιδαγωγικού Ινστιτούτου. Στην πρόσκληση αναφέρο- 
νται οι κενές θέσεις, κατά νομό και τα απαιτούμενα επί 
πλέον προσόντα, καθώς και η προθεσμία υποβολής αιτή¬ 
σεων. 

2. Οι υποψήφιοι της κατηγορίας αυτής κατατάσσονται, 
από τα οικεία ΠΥΣΠΕ σε χωριστούς πίνακες με βάση την 
εισήγηση της Επιστημονικής Επιτροπής του Ολοήμερου- 
ου Σχολείου. 

Αρθρο 2 

Αξιολόγηση υποψηφίων 

Η Επιστημονική Επιτροπή του Ολοήμερου σχολείου κα¬ 
τά την αξιολόγηση των αιτήσεων συνεκτιμά σχετικές με¬ 
ταπτυχιακές σπουδές, μετεκπαίδευση ή επιμόρφωση, 
ερευνητικό έργο, δημοσιεύσεις, προϋπηρεσία, γνώση ξέ¬ 
νων γλωσσών και γνώσεις Πληροφορικής των υποψη¬ 
φίων. 

Επίσης η επιτροπή έχει τη δυνατότητα, για τη διαμόρ¬ 
φωση πληρέστερης γνώμης να καλεί για συνέντευξη 
όσους από τους υποψηφίους κρίνει σκόπιμο. Μετά την 
αξιολόγηση των υποψηφίων η Επιτροπή συντάσσει πίνα¬ 
κες κατά αξιολογική σειρά υποψηφίων. 

Η απόφαση αυτή να δημοσιευθεί στην Εφημερίδα της 
Κυβερνήσεων. 

Αθήνα, 30 Σεπτεμβρίου 1999 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 

-Φ- 

Αριθ. Δία/19222 ( 5 ) 

Τροποποίηση της ΔΥ1α/21158/1.12.1997 (ΦΕΚ 1106/ 
15.12.1997 τ.Β') απόφασης «Συγκρότηση για την ειδι¬ 
κότητα της Ακτινοδιαγνωστικής, Ειδικής Επιτροπής εκ¬ 
δίκασης ενστάσεων που εκκρεμούν στα καταργούμενα 
Δευτεροβάθμια Συμβούλια Κρίσης Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ 254/53 τ.Α'). 

2. Τις διατάξεις του άρθρου 37παρ.12του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις. 

3. Τις διατάξεις του άρθρου 28 παρ. 7 του Ν. 2646/1998 
(ΦΕΚ236/20.10.1998τ.Α') «Ανάπτυξητου Εθνικού Συστή¬ 
ματος Κοινωνικής φροντίδας και άλλες διατάξεις». 

4. Τη ΔΥ1α/21158/1.12.1997 (ΦΕΚ 1106/15.12.1997 
τ.Β') απόφασή μας όπως τροποποιήθηκε μεταγενέστερα. 

5. Την από 10.9.1999 παραίτηση του Βλάχου Λάμπρου. 

6. Το 2872/21.91999 έγγραφο του Πανελλήνιου Ιατρι¬ 
κού Συλλόγου, αποφασίζουμε 

1. Τροποποιούμε την ανωτέρω (4) σχετική απόφαση 
μας και διορίζουμε, στην Ειδική Επιτροπή εκδίκασης εν¬ 
στάσεων, που εκκρεμούν στα καταργούμενα Δευτερο¬ 
βάθμια Συμβούλια Κρίσης Ιατρικού και Οδοντιατρικού 
Προσωπικού Νοσηλευτικών Ιδρυμάτων για την ειδικότη¬ 
τα της Ακτινοδιαγνωστικής, τακτικό μέλος τον Στυλόπου- 
λο Ελευθέριο, Δ/ντή στο Π.Γ.Ν. Αθηνών «Γ. ΓΕΝΝΗΜΑ- 
ΤΑΣ» σε αντικατάσταση του Βλάχου Λάμπρου που παραι¬ 
τήθηκε με αναπληρωτή του τον Χονδρό Δημήτριο, Δ/ντή 
στο Π.Γ.Ν. Αθηνών «Ο ΕΥΑΓΓΕΛΙΣΜΟΣ», σε αντικατάστα¬ 


ση του Στυλόπουλου Ελευθέριου που διορίζεται τακτικό 
μέλος. 

2. Πρόεδρο της Επιτροπής ορίζουμε τον Στυλόπουλο 
Ελευθέριο με αναπληρωτή του τον Χονδρό Δημήτριο. 

3. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών της Επιτροπής. 

4. Κατά τα λοιπά ισχύει η ανωτέρω τροποποιούμενη 
απόφασή μας, όπως τροποποιήθηκε μεταγενέστερα, 

Η απόφαση αυτή να δημοσιευθεί στην Εφημερίδα της 
Κυβερνήσεων. 

Αθήνα, 1 Οκτωβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-Φ- 

Αριθ, ΣΤ-22934 ( 6 ) 

Διορισμός Συντονιστή Δ/ντή στο Στάδιο Ειρήνης και Φιλίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Α.Ν. 397/68 «περί επανασυστάσεως της Γενικής 
Γ ραμματείας Αθλητισμού κ.λπ.». 

2. Του Ν. 1558/85 «Κυβέρνηση και Κυβερνητικά Όργα¬ 
να». 

3. Του Ν. 1828/89 άρθρο 40 Σύσταση ΝΠΙΔ με την επω¬ 
νυμία Στάδιο Ειρήνης και Φιλίας. 

4. Την κοινή απόφαση των Υπουργών Προεδρίας της 
Κυβέρνησης και Πολιτισμού με αριθ. 14487/8.5.89 περί 
εγκρίσεως Κανονισμού Λειτουργίας Σταδίου Ειρήνης και 
Φιλίας. 

5. Την υπ’ αριθ. 47968/9.10.96 κοινή απόφαση του Πρω¬ 
θυπουργού και του Υπουργού Πολιτισμού «Ανάθεση αρ¬ 
μοδιοτήτων στον Υφυπουργό Πολιτισμού», αποφασίζου¬ 
με: 

Διορίζεται ως Συντονιστής Δ/ντής στο Στάδιο Ειρήνης 
και Φιλίας ο ΛΙΝΑΡΔΑΤΟΣ ΕΛΕΥΘΕΡΙΟΣ στη θέση του ΠΑ¬ 
ΝΑΓΙΩΤΗ ΑΛΑΜΑΡΑ. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Από τη δημοσίευση της παρούσης παύει να ισχύει κάθε 
προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 

-φ- 

Αριθ. 7012/13/1-νγ' ( 7 ) 

Τροποποίηση της 7012/13/1 -λβ/8.5.1999 απόφασης 
Υπουργού Δημόσιας Τάξης «Πρόσληψη ιδιωτών για 
τις ανάγκες ασφάλειας ή φρούρησης οποιοσδήποτε 
εγκατάστσης ή χώρων Ν.Π.Δ.Δ., Οργανισμών Κοινής 
Ωφέλειας και Επιχειρήσεων καθώς και για τη συνοδεία 
χρηματαποστολών αυτών» (Β' - 479). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 19τουΝ. 1339/1983 (Α'-15) 
«Αποκατάσταση του προσωπικού των Σωμάτων Ασφαλεί¬ 
ας και του Λιμενικού Σώματος που διώχθηκε για πολιτι¬ 
κούς λόγους και ρύθμιση θεμάτων του προσωπικού των 

Σωμάτων αυτών που είναι στην ενέργεια», όπως το άρθρο 
αυτό αντικαταστάθηκε με την παρ. 5 του άρθρου 1 του Ν. 

1590/1986 (Ά - 49), με την οποία προστέθηκε παρ. 10 στο 
άρθρο12του Ν. 1481/1984 (Α'-152). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' -137), το οποίο 
προστέθηκε με το άρθρο 27 του Ν. 2081/1992 (Α' -154) και 
αντικαταστάθηκε με το άρθρο 1 του Ν. 2469/1997 (Α'-38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Η περίπτωση (2) του εδαφίου α' της παραγράφου 4 του 
άρθρου 4 της υπ’ αριθ. 7012/17/1 -λβ από 8.5.1998 (Β' - 
479) απόφασής μας, όπως αυτή τροποποιήθηκε από το 
άρθρο 1 της υπ’ αριθ. 7012/17/1-μζ από 7.6.1999 (Β' - 
1168) ομοίας, αντικαθίσΓαται ως εξής: 

«(2) Τέσσερις (4) μονάδες στον υποψήφιο, ο οποίος εκ¬ 
πλήρωσε τις στρατιωτικές του υποχρεώσεις ως Έφεδρος 
αξιωματικός ή σε Ειδικές Δυνάμεις των Ενόπλων Δυνάμε¬ 
ων ή υπηρέτησε στα Σώματα Ασφαλείας ή είχε προσλη- 
φθεί με τις διατάξεις της παρούσας ή προγενεστέρων αυ¬ 
τής αποφάσεων σε Ν.Π.Δ.Δ., Οργανισμούς ή Επιχειρή¬ 
σεις της παραγράφου 1 του άρθρου 1 της παρούσας και 
η σχέση εργασίας του με τους φορείς αυτούς διακόπηκε 
χωρίς υπαιτιότητάτου, καθώς και στον υποψήφιο, ο οποί¬ 
ος ως αθλητής έχει πετύχει εξαιρετική αγωνιστική διάκρι¬ 
ση σε ατομικό ή ομαδικό άθλημα κατά την έννοια της πα¬ 
ραγράφου 2του άρθρου 34του Ν. 2725/1999 (Α' -121)». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


Αριθ. 2513/2/185-στ' (8) 

Τροποποίηση της 2513/2/21/25.10.1989 απόφασης 
Υπουργού Δημόσιας Τάξης «Διαδικασία χορήγησης 
αδειών κυκλοφορίας και πινακίδων αριθμού κυκλοφο¬ 
ρίας μοτοποδηλάτων, ποδηλάτων και ζωηλάτων οχη¬ 
μάτων» (Β'-840). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρουβπαρ. 3του Ν. 2696/1999 
«Κύρωση του Κώδικα Οδικής Κυκλοφορίας» (Α' - 57). 

2. Τις διατάξεις του άρθρου 29Ατου Ν. 1158/1985 «Κυ¬ 
βέρνηση και Κυβερνητικά Όργανα» (Α' -137), το οποίο 
προστέθηκε με το άρθρο 27 του Ν. 2081 /1992 (Α' -154) και 
αντικαταστάθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Η παράγραφος 4 του άρθρου 15της υπ’ αριθ. 2513/2/21 
από 25.10.1998 (Β' -840) απόφασής μας, αντικαθίσταται 
ως εξής: 

«4. Τα μητρώα αδειών κυκλοφορίας μοτοποδηλάτων 
και ποδηλάτων, εκτυπώνονται και χορηγούνται στις Υπη¬ 
ρεσίες από το Τυπογραφείο της Ελληνικής Αστυνομίας, 
ύστερα από αίτηση της ενδιαφερόμενης Υπηρεσίας που 
υποβάλλεται ιεραρχικά στη Διεύθυνση Τροχαίας/Υ.Δ.Τ.». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


